
 3.8.2007
 BG
 Официален вестник на Европейския съюз
 L 202/1
 РЕГЛАМЕНТ (ЕО) No 925/2007 НА СЪВЕТА
 от 23 юли 2007 година
 за изменение на Регламент (ЕО) No 397/2004 за налагане на окончателно антидъмпингово мито върху вноса на памучно спално бельо с произход от Пакистан
 СЪВЕТЪТ НА ЕВРОПЕЙСКИЯ СЪЮЗ,
 като взе предвид Договора за създаване на Европейската общност,
 като взе предвид Регламент (ЕО) No 384/96 на Съвета от 22 декември 1995 г. за защита срещу дъмпингов внос на стоки от страни, които не са членки на Европейската общност (1) („основен регламент“),
 като взе предвид член 1, параграф 4 от Регламент (ЕО) No 397/2004 на Съвета от 2 март 2004 г. за налагане на окончателно антидъмпингово мито върху вноса на памучно спално бельо с произход от Пакистан (2),
 като взе предвид предложението на Комисията след обсъждане с консултативния комитет,
 като има предвид, че:
 A. ПРЕДИШНА ПРОЦЕДУРА
 (1)
 С Регламент (ЕО) No 397/2004 Съветът наложи окончателно антидъмпингово мито върху вноса в Общността на памучно спално бельо, попадащо в кодове по КН ex 6302 21 00 (кодове по ТАРИК 6302210081, 6302210089), ex 6302 22 90 (код по ТАРИК 6302229019), ex 6302 31 00 (код по ТАРИК 6302310090) и ex 6302 32 90 (код по ТАРИК 6302329019), с произход от Пакистан. Приложимо в цялата страна антидъмпингово мито от 13,1 % бе наложено на всички компании, изнасящи този продукт за Общността.
 (2)
 През май 2006 г. след ex officio частично междинно преразглеждане, съгласно член 11, параграф 3 от основния регламент, Съветът измени Регламент (ЕО) No 397/2004 с Регламент (ЕО) No 695/2006 и установи нови митнически ставки, които варират от 0 % до 8,5 %. Предвид големия брой сътрудничещи производители износители бе установена представителна извадка.
 (3)
 На подбраните за извадката компании бяха приписани индивидуалните митнически ставки, установени по време на разследването за преразглеждане, докато на други сътрудничещи компании, невключени в извадката, беше приписана среднопретеглената митническа ставка от 5,8 %. Митническа ставка от 8,5 % бе наложена на компаниите, които не се представиха или не сътрудничиха в разследването.
 (4)
 Член 1, параграф 4 от Регламент (ЕО) No 397/2004 дава възможност на производителите износители от Пакистан, които отговарят на трите критерия, определени в същия член, да получат същото третиране като сътрудничещите компании, които не са включени в извадката („ново третиране на производителя износител“ или „НТПИ“).
 Б. НОВИ ИСКАНИЯ НА ПРОИЗВОДИТЕЛИТЕ ИЗНОСИТЕЛИ
 (5)
 Осемнадесет пакистански компании поискаха да получат НТПИ.
 (6)
 Бе проведено изследване за определяне дали всеки заявител изпълнява критериите за получаване на НТПИ, както е установено в член 1, параграф 4 от Регламент (ЕО) No 397/2004, като бе проверено, че:
 —
 заявителят не е изнасял за Общността продуктите, описани в съображение 1 по-горе през периода от 1 април 2003 г. до 31 март 2004 г.,
 —
 не е свързан с някой от износителите или производителите, които са подчинени на мерките, наложени с този регламент, и
 —
 фактически е изнесъл за Общността разглеждания продукт след периода на разследване, върху който се базират мерките или е поел неотменимо договорно задължение да изнесе значително количество за Общността.
 (7)
 Бе изпратен въпросник